**LA FRAGMENTACIÓ DEL MÓN ANTIC**

**1. Els regnes germànics**

• Després de la caiguda d'Occident els pobles bàrbars van formar diferents regnes germànics als seus territoris.

• Els germànics es regien per les seves **lleis i costums primitius**, però incorporaren **elements romans** com el llatí, el cristianisme i l'ús de la moneda.

• La desaparició de l'Imperi Romà va imposar un clima d'**inseguretat** a Occident:
– El comerç va disminuir, les ciutats es despoblaren i l'**agricultura** es va convertir en l'activitat predominant. La majoria de la població es va refugiar als poblets sota la protecció d'un **propietari agrícola**.
– La **cultura** va passar a un segon pla, només els membres de l'Església sabien llegir i escriure.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. L’Imperi Bizantí (476-1453)**

• L'Imperi d'Orient va rebutjar les invasions bàrbares i sobrevisqué amb el nom d'**Imperi Bizantí**.

• Al segle VI, l'emperador **Justinià** es va proposar de restaurar l'Imperi Romà i començà una expansió territorial pel Mediterrani occidental.
Va ser un període de prosperitat econòmica; a més, es recopilaren les lleis romanes en el Codi de Justinià i **Constantinoble** es va convertir en una gran ciutat.

• Entre els segles VII i IX Bizanci va perdre territoris i es replegà a la part més occidental, però a partir del segle X va aconseguir recuperar la prosperitat en una "**segona edat d'or**".

• La unitat del cristianisme es trencà amb el **Cisma d'Orient**, i va sorgir l'església ortodoxa.

• L'imperi bizantí va desaparèixer el **1453** a causa dels atacs turcs.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Carlemany**

• Els francs arribaren a ocupar un regne molt extens. Al començament del segle VIII **Carles Martell** derrotà els musulmans que avançaven pel sud.

• El seu fill, **Pipí el Breu**, es va convertir en rei dels francs i fundà la dinastia carolíngia.

• Però va ser el seu fill i successor, **Carlemany**, el qui creà un gran Imperi, amb la intenció de reconstruir l'Imperi Romà d'Occident:
– **Conquerí** molts territoris, frenà els musulmans i va establir unes fronteres segures.
– Va convertir al **cristianisme** tots els pobles que estaven sota el seu domini, i va ser nomenat emperador pel papa.

• El fill de Carlemany **va dividir les terres de l'imperi** entre els seus fills, i així es va posar fi a l'últim intent de reconstruir l'Imperi Romà d'Occident.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_